మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
Pakistan Abhinandan Ads: భారత్‌తో మ్యాచ్‌‌కు ముందు.. అభినందన్‌ను కించపరిచేలా పాక్ యాడ్
పులికి, నక్కకు పోలిక పెడితే ఎలా ఉంటుంది..? పాకిస్థాన్ మీడియా ఆ పనే చేసింది. భారత వింగ్ కమాండర్ అభినందన్‌ స్థానంలో ఓ మీసాల రొయ్యను కూర్చోబెట్టి యాడ్ చేసింది. అది కూడా వరల్డ్ కప్ అనే భావనలో ఓ టీ కప్పు కోసం..
Samayam Telugu | Updated:
Jun 11, 2019, 04:36PM IST
హైలైట్స్
పులికి, నక్కకు పోలిక పెడితే ఎలా ఉంటుంది..? పాకిస్థాన్ మీడియా ఆ పనే చేసింది.
భారత వింగ్ కమాండర్ అభినందన్‌ స్థానంలో ఓ మీసాల రొయ్యను కూర్చోబెట్టి యాడ్ చేసింది.
అది కూడా వరల్డ్ కప్ అనే భావనలో ఓ టీ కప్పు కోసం..
వరల్డ్ కప్‌లో దాయాదుల సమరం కోసం అభిమానులు ఆసక్తిగా ఎదురు చూస్తున్నారు. మాంచెస్టర్ వేదికగా ఆదివారం భారత్, పాకిస్థాన్‌లు తలపడనున్నాయి. ఈ మ్యాచ్‌కు సంబంధించి పాకిస్థాన్‌కు చెందిన ఓ టీవీ ఛానెల్ ప్రకటనను రూపొందించింది. ఇండియన్ ఎయిర్‌ ఫోర్స్ వింగ్ కమాండర్ అభినందన్ వర్ధమాన్‌ను అవమానించేలా ఓ యాడ్‌ను రూపొందించింది. అభినందన్ లాంటి మీసకట్టుతో, ఇండియన్ టీం జెర్సీని గుర్తు తెచ్చేలా బ్లూ టీషర్ట్ ఉన్న ఓ వ్యక్తి టీ కప్పును చేతిలో పట్టుకొని ఉండగా.. అతడిని భారత జట్టు గురించి, వ్యూహాల గురించి ప్రశ్నలు అడుగుతారు.
తనను అడిగే ప్రశ్నలకు సదురు మీసకట్టు వ్యక్తి అభినందన్ చెప్పినట్టుగానే. ఐయామ్ సారీ.. ఈ విషయాలను మీకు వెల్లడించలేనంటూ బదులిస్తాడు. చివరగా టీ బాగుందన్న అతడు... అక్కడి నుంచి వెళ్లబోగా.. ఒక సెకన్ ఆగు, కప్పును ఎక్కడికి తీసుకెళ్తావ్? అని అడగటంతో 33 సెకన్ల యాడ్ ముగుస్తుంది.
Jazz TV advt on #CWC19 takes the Indo-Pak air duel to new level. It uses the air duel over Nowshera and Wing Co Ab… https://t.co/JI2UAICP1W
&mdash; Ajay Banerjee (@ajaynewsman) 1560231327000
ఈ వీడియో సోషల్ మీడియాలో వైరల్‌ కాగా.. భారత క్రికెట్ ఫ్యాన్స్ ఓ రేంజ్‌లో ఆటాడేసుకుంటున్నారు. దీన్ని బట్టి పాకిస్థాన్ కూడా వరల్డ్ కప్ భారత్‌దేనని బలంగా నమ్ముతుందని ట్వీట్లు చేస్తున్నారు. పాకిస్థాన్ టీ కప్ కోసం ఆడితే.. టీమిండియా వరల్డ్ కప్ కోసం ఆడుతుందని దాయాదిపై సెటైర్లు వేస్తున్నారు. మ్యాచ్ ముగిసిన తర్వాత మీకు అన్ని సమాధానాలు దొరుకుతాయని పాకిస్థాన్‌కు ‘క్లారిటీ’ ఇస్తున్నారు. వరల్డ్ కప్‌లో 1992 నుంచి ఇప్పటి వరకూ పాకిస్థాన్ ఒక్కసారి కూడా భారత్‌ను ఓడించలేదనే సంగతి తెలిసిందే.
బాలాకోట్ ఎయిర్‌స్ట్రైక్స్‌కు ప్రతీకారంగా పాకిస్థాన్‌ యుద్ధ విమానాలు భారత్‌లోకి చొరబడేందుకు ప్రయత్నించాయి. కానీ ఇండియన్ ఎయిర్ ఫోర్స్ వాటిని తిప్పికొట్టింది. మిగ్-21 బైసన్‌లో పాక్‌కు చెందిన ఎఫ్-16 ఫైటర్ జెట్‌ను కూల్చిన అభినందన్ తర్వాత పాకిస్థాన్ సైన్యానికి చిక్కిన సంగతి తెలిసిందే.